
Norad

Norges Tekniske og Naturvitenskapelige Universitet

SAIH
Studentenes og akademikernes internasjonale hjelpefond
SP
Studentparlamentet

Bakgrunn:

SAIH er studenter og akademikere i Norges solidaritets- og bistandsorganisasjon. SAIH jobber med utdanningsbistand, informasjon og politisk påvirkning. Gjennom høyere og uformell utdanning mobiliserer SAIH unge mennesker til samfunnsansvar og medbestemmelse.
SAIHs motto er ”Utdanning for frigjøring”. Målet er sivil, politisk, økonomisk, sosial og kulturell frigjøring. Middelet er utdanning. (www.saih.no)

I 1998 ble det behandlet en sak i SP angående SAIH-medlemskap, og per nå er SP registert som medlem av SAIH og derfor betaler alle studenter ved HiST 20kr per semester, også kjent som tierordningen. For hver ”tier” SAIH får inn støtter Norad dem med 80kr, og da ender man opp med de midlene som driver SAIH og deres arbeid. Denne innbetalingen er frivillig, og man kan derfor reservere seg mot å støtte SAIH hvis man skulle ønske det.
Slik det er organisert er det de øverste studentdemokratier ved hver skole som velger å være medlem, og på den måten får man inn støtten, mens det lokale arbeidet utføres av lokallag rundt om i Norge. I dag er både SP og Studenttinget NTNU medlem, samtidig som man har et lokallag på NTNU og HiST.
Siden det er ni år siden sist saken ble diskutert, og i all den tid har ligget urørt finner saksbehandler det på tide å ta en gjennomgang av teamet.
Saksbehandlers vurdering: 

SAIH er norske studenters egen solidaritetsorganisasjon, noe som gjør SAIH unikt blant norske organisasjoner. Saksbehandler ser ingen prinsippielle grunner i å ikke fortsatt være medlem. Ved at man fortsatt er medlem har man også møterett på landsmøtet og kan på den måten ivareta SPs interesser.
Det som er negativt i dag er at man på HiST ser svært lite til hva SAIH gjør, foruten om at man får innkalling til årsmøter, og mottar et nyhetsbrev med jevne mellomrom. Det hadde derfor vært ønskelig med bedre oppfølging fra SAIHs side, for eksempel gjennom kontakt med lokallaget på HiST som nylig er opprettet. 
Videre ser saksbehandler det som uheldig at det er såpass mye byråkrati involvert i å få tilbakebetalt beløp hvis man skulle ville velge å ikke ville støtte dem. I dag er løsningen på HiST slik at man må først betale inn beløpet og i etterkant fylle inn et skjema for å få tilbakeført pengene.

SAIH oppfordrer selv til at man gjør det enklest mulig, og blant annet på Høgskolen i Oslo har man en løsning der man enkelt og greit trekker fra SAIH-beløpet av regninga ved betaling. En slik løsning er ifølge saksbehandler med på å gjøre støtten av SAIH til en mer gjennomtenkt handling, og vil kunne hjelpe til å øke folks bevissthet rundt SAIH.
Saksbehandlers innstilling:
SP vedtar å oppretteholde sitt medlemskap i SAIH.
SP går i dialog med Høgskolen om en enklere løsning for betaling av SAIH-støtte.
SP jobber for å få i gang et samarbeid med SAIHs lokallag på HiST.
Arbeidsutvalgets innstilling:
· SP vedtar å opprettholde sitt medlemskap i SAIH

· SP går i dialog med Høgskolen om en enklere løsning for betaling av SAIH-støtte

· SP jobber for å få i gang et samarbeid med SAIHs lokallag på HiST

· Det oppnevnes en kontaktperson for SAIH. Internasjonalt ansvarlig blir oppnevnt til dette

